JY LEES NOU Sjokoladestroopkoek met haselneut-ganache
2972 keer gelees
Hierdie fantastiese koek word net lekkerder hoe langer dit staan. Dit is 'n staatmaker in my huis. Ek versier dit nie altyd nie, want die stroopdeurdrenkte koek is ryk en lekker genoeg op sy eie. Met hierdie haselneutganache verhef jy dit tot 'n erg dekadente vlak!
150 g heelneutsjokolade
5 ml haselneutlikeur (soos Frangelico)
Voorverhit die oond tot 180 °C. Smeer 'n ringkoekpan van 25 cm met olie. Sif die meel en kakao en meng met die suiker, sout en bakpoeier. Klits die kookwater en olie saam.
Voeg die eiergele by die olie-en-watermengsel en klits goed. Hou die eierwit eenkant.
Voeg die vloeistofmengsel by die droë bestanddele en meng. Klits die eierwit tot stywe punte vorm en vou in. Skep die beslag in die pan en bak vir 25-30 minute tot deurgaar.
Terwyl die koek bak, verhit die ingedampte melk en suiker tot kookpunt. Sodra die koek uit oond kom, prik gaatjies daarin en giet die warm stroop oor. (Dit sal lyk of die stroop te veel is, maar alles sal intrek.) Laat afkoel en keer uit.
Smelt die sjokolade en room oor lae hitte tot glad. Laat effens afkoel en roer die haselneutlikeur by. Skep oor die koek. Bêre die koek in die yskas, maar sit voor teen kamertemperatuur.